CELEX: 62018CN0071
Language: hu
Date: 2018-02-02 00:00:00
Title: C-71/18. sz. ügy: A Vestre Landsret (Dánia) által 2018. december 2-án benyújtott előzetes döntéshozatal iránti kérelem – Skatteministeriet kontra KPC Herning

16.4.2018   
            
            
               HU
            
            
               Az Európai Unió Hivatalos Lapja
            
            
               C 134/16
            
         A Vestre Landsret (Dánia) által 2018. december 2-án benyújtott előzetes döntéshozatal iránti kérelem – Skatteministeriet kontra KPC Herning
   (C-71/18. sz. ügy)
   (2018/C 134/21)
   Az eljárás nyelve: dán
   
      A kérdést előterjesztő bíróság
   
   Vestre Landsret
   
      Az alapeljárás felei
   
   
      Felperes: Skatteministeriet
   
      Alperes: KPC Herning
   
      Az előzetes döntéshozatalra előterjesztett kérdések
   
   Az alapügyben szereplőhöz hasonló körülmények között összeegyeztethető-e a héairányelvnek (1) – ezen irányelv 135. cikke (1) bekezdésének k) pontjával, vö. 12. cikke (1) bekezdésének b) pontjával és (3) bekezdésével összefüggésben értelmezett – 135. cikke (1) bekezdésének j) pontjával, vö. 12. cikke (1) bekezdésének a) pontjával és (2) bekezdésével az, ha valamely tagállam építési telek hozzáadottértékadó-köteles (héaköteles) értékesítésének minősíti az olyan földterület értékesítését, amelyen az értékesítés időpontjában épület áll, amennyiben a felek az épületet teljes mértékben vagy részben le kívánják bontani annak érdekében, hogy új épületnek teremtsenek helyet?
   
      (1)  A közös hozzáadottértékadó-rendszerről szóló, 2006. november 28-i 2006/112/EK tanácsi irányelv (HL 2006. L 37., 1. o.; helyesbítések: HL 2007. L 335., 60. o., HL 2015. L 323., 31. o.).